Ken MacLeod

Ken MacLeod (n. 2 august 1954) este un scriitor soțian de science fiction.
MacLeod s-a născut în Stornoway. A absolvit cursurile universității din Glasgow cu specializare în zoologie și a lucrat ca programator IT. Teza lui de masterat tratează biomecanica. Romanele sale analizează deseori ideile politice socialiste, comuniste și anarhice (MacLeod însuși a fost un activist de stânga în anii '70 și începutul anilor '80), precum și filozofia capitalismului anarhic sau a libertarianismului economic extrem. Temele tehnice se referă la teoria singularității, a evoluției culturale divergente și a trans- și post-humanismului (civilizația fără sau după oameni). MacLeod poate fi descris drept un socialist tehno-utopic deși, spre deosebire de majoritatea scriitorilor de tehno-utopii, el și-a exprimat un mare scepticism asupra posibilității și mai ales necesității unei inteligențe artificiale puternice.
Este cunoscut pentru umorul lui voalat și cu trimiteri culturale. De exemplu, capitolele intitulate "Trusted Third Parties" sau "Revolutionary Platform" au de obicei mai multe sensuri. Un sindicat al programatorilor din viitor poartă numele de "Information Workers of the World Wide Web", sau Webblies, cu referință la Industrial Workers of the World, supranumiți Wobblies. Conceptul de Webblies constituie partea centrală a romanului For the Win de Cory Doctorow, iar MacLeod este recunoscut drept inventator al termenului. De asemenea, există multe trimiteri umoristice din domeniul zoologiei și paleontologiei. De exemplu, în romanul The Stone Canal, atât titlul cărții cât și multe locații descrise poartă nume de părți anatomice ale nevertebratelor marine.
Face parte din generația de scriitori britanici de science fiction specializați în hard science fiction și space opera. Printre contemporanii lui se numără Stephen Baxter, Iain M. Banks, Alastair Reynolds, Adam Roberts, Charles Stross, Richard Morgan și Liz Williams.
Science Fiction Foundation a publicat o analiză a lucrărilor lui MacLeod: The True Knowledge Of Ken MacLeod Arhivat în 8 octombrie 2018, la Wayback Machine. (2003) editori Andrew M. Butler și Farah Mendlesohn.
Macleod este căsătorit și are doi copii. Trăiește în South Queensferry lângă Edinburgh.
În românește, în 2006, a apărut romanul Newton's Wake la editura Tritonic, cu titlul adaptat Vânătorii de fulgere, în traducerea lui Mihai Samoilă.
Această serie este disponibilă și în varianta cu două volume:
Seria începe cu o poveste despre primul contact cu extratereștrii petrecută în secolul 21 în care o Uniune Sovietică renăscută (ce cuprinde și Uniunea Europeană) se află din nou în opoziție cu Statele Unite capitaliste, apoi mută centrul de atenție în celălalt capăt al galaxiei unde coloniști veniți de pe Pământ încearcă să stabilească relații comerciale și diplomatice cu un imperiu interstelar ce cuprinde mai multe specii cu capacitatea de a călători cu viteza luminii.
În The Restoration Game o anomalie misterioasă duce la revelația că personajele trăiesc într-o lume simulată, care, la rândul ei, este încorporată într-o altă lume simulată. Povestea romanului este stabilită în anul 2008. Eroul principal și naratorul romanului, Lucy Stone, programator de calculator, a crescut în republica fictivă caucaziană Krassnia, iar în 2008 lucrează pentru o companie de jocuri video din Edinburgh. După ce mama lui Stone, care a lucrat odată pentru CIA, îi încredințează companiei să creeze un MMORPG bazat pe mitologia Krassiană, Stone se încurcă în politica regiunii și în istoria propriei sale familii. Opiniile privind romanul au fost în general pozitive.